Magdalena (Sonoros upė)

Magdalena () – upė šiaurės vakarų Meksikoje, Sonoros valstijos šiaurėje. Prasideda Vakarų Siera Madrės kalnuose, Imuriso kalnagūbryje, dviem pagrindinėmis ištakomis – Los Alisosu, kuris prasideda į pietus nuo Nogaleso, ir Babasaku, prasidedančiu į vakarus nuo Kananėjos. Teka slėniu į pietvakarius, toliau į vakarus. Žemupyje, po santakos su Altaru, vadinama Konsepsjonu (Río Concepción). Įteka į Ramiojo vandenyno Kalifornijos įlanką netoli Desembokės kaimo.

Didžiausi intakai – Altaras, Sekas (dešinieji).R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.

Magdalena sausrymečiais daug kur išdžiūsta. Vanduo naudojamas drėkinimui.

Pagrindinės gyvenvietės prie upės: Imurisas, Magdalena del Kinas, Santa Ana, Pitikitas, Kaborka.

 Šaltiniai 

Kategorija:Meksikos upės